**ТЕХНИЧЕСКA СПЕЦИФИКАЦИЯ**

1. **Предназначение на техническата спецификация**

Целта на този документ е да определи обхвата на поръчката и дейностите, необходими за осъществяване на охраната на обект: тринадесететажна административна сграда – частна държавна собственост, находяща се на адрес: гр. Габрово, ул. „Брянска” № 30.

1. **Обект на обществената поръчка**

Предоставяне на услуга.

1. **Прогнозна стойност за срока на договора**

16 000 /шестнадесет хиляди/ лева, без включен ДДС, за целия срок на договора.

1. **Предмет на обществената поръчка**

**„Осигуряване на денонощна невъоръжена физическа охрана на тринадесететажна административна сграда – частна държавна собственост, находяща се на адрес: гр. Габрово, ул. „Брянска” № 30”**

1. **Обхват и изисквания за изпълнение на поръчката**
2. **Функции на охраната**

Охранителни и пропускателни.

## **Основни дейности**

* 1. Денонощна (24-часова) невъоръжена физическа охрана на обекта.
  2. Пропускателен режим на служители и посетители, който се осъществява на входа на обекта.
  3. Възпрепятстване и неутрализиране на опити за проникване на лица, които имат неадекватно, нетрезво или подозрително поведение, внасят/изнасят обемист и/или съмнителен багаж в/извън охранявания обект.
  4. Осигуряване на охранителен режим в обекта, както при нормални, така и в екстремни ситуации - професионална реакция, организация и действия в случай на авария, наводнение, пожар, природни бедствия, масови безредици, терористични актове и др.
  5. Осигуряване на оперативно взаимодействие с органите на МВР и други органи при настъпване на кризисна ситуация.
  6. Осигуряване на незабавна реакция на моторизиран екип при сигнал за тревога, подаден от дежурен охранител.
  7. Постоянен видеоконтрол на монтираните от възложителя видеокамери в обекта.
  8. Извършване на регулярен обход през тъмната част от денонощието според представен от участника план за охрана на обекта, но на периодичност не по-малка от 2 часа **с оглед предотвратяване на злополуки в обекта, недопускане на нерегламентирано проникване и посегателство.**

1. **Организация на охраната**

Охраната включва един охранител на един пост, разположен на вход „Централен” на сградата, като за целта възложителят предоставя на изпълнителя помещение с площ от 16 кв. м., находящо се срещу асансьорните клетки в партерния етаж на охраняваната сграда. Постът е денонощен, ежедневен - от понеделник до неделя, включително, с извършване на охранителен обход през тъмната част от денонощието.

1. **Изисквания към участниците** 
   1. Участникът трябва да отговаря на всички нормативни изисквания, свързани с осъществяване на дейността, възлагана с настоящата поръчка.
   2. Участникът следва да притежава валиден лиценз за извършване на охранителна дейност по чл. 5, ал. 1, т. 2 от ЗЧОД.
   3. Да разполага с обучен и квалифициран персонал за изпълнение на поръчката. Изисквания към наетите от участника охранители:
      1. Да са преминали обучение по чл. 28 от ЗЧОД.
      2. Да бъдат снабдени със средства за комуникация помежду си, с оперативния център на охранителната компания, с органите на МВР и други органи според вида на настъпилата кризисната ситуация.
      3. Да бъдат снабдени със средства за принуда и защита (палка и белезници), с прожектор/фенери.
      4. Да носят униформено облекло с отличителни знаци на охранителната фирма, както и лична идентификационна карта със снимка.
2. **Критерии за възлагане**

Икономически най-изгодна оферта.

1. **Срок за изпълнение на възложената обществена поръчка**

01 май 2015 г. - 31 декември 2015 година, включително.

**Забележка: оглед на обекта може да бъде извършен след предварително уточняване на ден и час.**